Cayo Largo del Sur

Cayo Largo del Sur (Longa Rifo de la Sudo), konata simple kiel Cayo Largo [kaĝoLARgo], estas malgranda insulo de Kubo en la Kariba Maro, en la orienta pinto de la insularo Archipiélago de los Canarreos. Ĝi estas parto de la municipo Isla de la Juventud, kies ĉefurbo, Nueva Gerona, estas je 135 kilometroj diste. Ĝi havas totalan areon de 37,5 km² kaj estas 25 km longa, kun preskaŭ ĉio de strando.Infotur. «Cayo Largo».  Konsultita la 23an de Februaro 2021.​

En novembro 2001 la insulo suferis la uraganon «Michelle». La naturaj strandoj, allogaj soleco kaj privateco faras, ke la turismo estas la nura enspezofonto de la malgranda insuleto.
eta|250px|maldekstre|Mapo de Isla de la Juventud kaj Cayo Largo.

Pri faŭno menciindas grandega kvanto da fiŝospecioj, same kiel de birdoj, testudoj, moluskoj, kraboj, igvanoj ktp. Inter birdoj elstaras pelikanoj. Ankaŭ la flaŭro estas interesa.

 Notoj 

Kategorio:Geografio de Kubo
Kategorio:Insuloj en Kubo
Kategorio:Insuloj en Karibio
Kategorio:Turismo en Kubo